
Okresný súd Lučenec 16Csp/27/2024 6624201127 13. 05. 2024 JUDr. Dušan Kucbel ECLI:SK:OSLC:2024:6624201127.2
Uznesenie Okresný súd Lučenec v spore žalobcu A. B. - B. - C., D., so sídlom Ulica jarná 4777/2A, 984 01 Lučenec, IČO: 50 637 291, právne zastúpeného JUDr. Erikou Golskou, advokátskou kanceláriou s.r.o., so sídlom T.G.Masaryka 7, 984 01 Lučenec, proti žalovanému E. F., nar. XX.XX.XXXX, trvale bytom E. XXXX/X, XXX XX G., v konaní o zaplatenie 569,17 Eur s príslušenstvom, takto rozhodol: I. Žalovaný sa z a v ä z u j e zaplatiť žalobcovi sumu 300,- Eur k 13.05.2024. II. Žalovaný sa z a v ä z u j e zaplatiť žalobcovi sumu 269,17 Eur spolu s úrokom z omeškania vo výške 5 % ročne - zo sumy 104,07 Eur od 03.11.2023 do zaplatenia, - zo sumy 465,10 Eur od 04.10.2023 do zaplatenia, a to v lehote do 24.05.2024. III. Žalovaný je p o v i n n ý zaplatiť žalobcovi nárok na náhradu trov konania v rozsahu 100 % v lehote 3 dní od právoplatnosti rozhodnutia súdu o výške trov konania. odôvodnenie: 1. Podľa § 148 ods. 1 CSP žalobca a žalovaný môžu uzavrieť zmier. O uzavretie zmieru sa má súd vždy pokúsiť. 2. Podľa § 148 ods. 2 CSP súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 3. V zmysle § 148 CSP súd môže schváliť súdny zmier, ak to nie je v rozpore s právnymi predpismi. Pod týmto treba rozumieť predovšetkým prípustnosť hmotnoprávnej dispozície predmetom sporu. Z hľadiska procesných dôsledkov má zmier účinky rozsudku, preto sa vyžaduje jeho schválenie súdom. Tieto dôsledky však umožňujú súdu, aby schválil iba zmier o takom predmete konania, o akom by inak mal právomoc rozhodnúť. Ak je navrhovaný zmier v súlade so všeobecne záväznými právnymi predpismi, súd ho v zmysle § 148 ods. 2 CSP schváli vždy a contrario. 4. Pred otvorením predbežného prejednania sporu dňa 13.05.2024 právny zástupca žalobcu navrhol schválenie súdneho zmieru, nakoľko sa so žalovaným dohodli na spôsobe platby dlžnej sumy s tým, že sumu 300 Eur zaplatí k 13.05.2024 na účet žalobcu a zvyšnú časť 269,17 Eur s príslušným úrokom z omeškania zaplatí do 24.05.2024. Žalovaný uviedol, že súhlasí s navrhovaným zmierom. Súd pristúpil k schváleniu súdneho zmieru s tým, že výrok rozhodnutia o schválení súdneho zmieru obom sporovým stranám prečítal, pričom sporové strany súhlasili s navrhovaným súdnym zmierom. 5. Súd mal za to, že v konaní boli splnené všetky podmienky stanovené v § 148 CSP, aby mohol byť schválený zmier uzavretý medzi účastníkmi konania tak, ako ho navrhli schváliť pred otvorením predbežného prejednania sporu dňa 13.05.2024. Preto súd zmier schválil.
6. Súd rozhodol o trovách konania podľa § 255 ods. 1 CSP podľa pomeru úspechu vo veci a priznal žalobcovi nárok na náhradu trov konania v rozsahu 100 %, ktoré je žalovaný povinný zaplatiť v lehote 3 dní od právoplatnosti rozhodnutia súdu o výške trov konania. O výške náhrady trov konania rozhodne súd v zmysle § 262 ods. 2 CSP po právoplatnosti tohto rozhodnutia samostatným uznesením, ktoré vydá súdny úradník. 7. O vrátení súdneho poplatku podľa osobitného predpisu súd rozhodne po právoplatnosti tohto rozhodnutia. Poučenie: Proti tomuto uzneseniu odvolanie nie je prípustné. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (zákon č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov).

